Օրերս Ազգային վիճակագրական ծառայությունը հրապարակեց աղքատության նվազման մասին իր տարեկան ցուցանիշները: Եվ, ի զարմանս մեր հանրության, պարզվեց, որ մեզ մոտ աղքատության ծավալները կրճատվել են: Այսինքն, 35,8 տոկոսի փոխարեն ունենք 35 տոկոս: Իհարկե, այս ցուցանիշներով հրճվողները չեն նշել, որ ոչ թե աղքատությունն է կրճատվել, այլ մոտ 100 հազար մարդ հեռացել է երկրից, այսինքն, շատ աղքատացածներ հեռացել են` ուրիշ երկրներում ապահովություն գտնելու: Ըստ վիճակագրական տվյալների` 2011 թ. բնակչության ավելի քան ամեն երրորդը` 35,0%-ը, եղել է աղքատ, նրանցից ամեն 5-երորդը` 19,9%-ը, շատ աղքատ, իսկ նրանց 3,7%-ը` ծայրահեղ աղքատ: